My Hero Academia Musim Ke-6 Telah Diumumkan, Saksikan Teaser Trailer Disini
Sejurus selepas episod terakhir musim kelima My Hero Academia ditayangkan di Jepun, musim keenam siri ini diumumkan secara rasmi. Dalam sebuah video penggoda singkat untuk musim keenam, kita dapat melihat anime ini bersiap sedia untuk menyesuaikan arka manga “Paranormal Liberation War”. Ia memaparkan banyak pertempuran sengit antara wira dan penjahat My Hero Academia ketika jalan ceritanya terus meningkat. Anda boleh lihat penggoda untuk Musim Ke-6 My Hero Academia dibawah: Bahgaian pertama My Hero Academia Musim 5 telah membuat debut sulungnya di Jepun pada bulan Mac. Anime ini boleh di strim di Netflix dalam bahasa Jepun dan sari kata dalam bahasa Inggeris dan Melayu.  My Hero Academia bermula sebagai manga yang ditulis dan dilukis oleh Kohei Horikoshi. Ia pertama kali disiarkan di Weekly Shonen Jump pada tahun 2014. Adaptasi televisyen anime, yang dihasilkan oleh Bones, membuat debutnya pada tahun 2016. Kedua-duanya, manga dan anime, masih lagi berterusan.. Filem ketiga My Hero Academia yang bertajuk World Heroes’ Mission telah membuat debut di Jepun pada 6 Ogos 2021, dan akan ditayangkan di beberapa negara bermula pada Oktober ini. 